Az eredményes sporttevékenység és a tanulás kapcsolatának vizsgálata élvonalbeli labdajátékosok körében

Bevezetés
Kutatásunk során arra kerestük a választ, hogy az élvonalbeli labdarúgók és kosárlabdázók értékrendjében mennyire tölt be fontos szerepet a tanulás, érdekli-e őket a sport mellett a továbbtanulás,  a  nyelvtanulás,  mennyire  eredeztethető  a  hozzáállásuk  a  családban  kapott mintából.  Kíváncsiak voltunk, hány sportolónak van érettségije, diplomája, nyelvvizsgája, illetve hányan tanulnak jelenleg is tovább a sport mellett. Arra is kerestük a választ, hogy hogyan képzelik el a sport utáni civil életüket, mivel szeretnének foglalkozni a sportpályafutásuk befejeztével. Szerettük volna a negatív előítéleteket megcáfolni, ezért a kapott eredményeinket a magyar lakosság egészének eredményeivel állítottuk szembe. Végül összehasonlítottuk a labdarúgók és a kosárlabdázók eredményeit, azt vizsgálva, hogy melyik sportág jár előrébb a tanulás terén.
Anyag és módszerek
Kutatásunk során 100 élvonalbeli labdarúgót és 100 élvonalbeli kosárlabdázót kérdeztünk meg (N=200). Egy általunk készített, 26 kérdésből álló kérdőívet töltettünk ki a sportolókkal és a válaszokat, az SPSS program segítségével elemeztük. A kapott adatokkal leíró statisztikai számításokat végeztünk %-os formában. A megkérdezettek átlagéletkora 27,88 év (±7,450), míg a lejátszott élvonalbeli mérkőzések száma 1 és 700 között volt. A két sportág összehasonlításakor kereszttábla elemzést végeztünk, ahol a hibahatárt 5%-on határoztuk meg.
Eredmények
1.   A tanulás az általunk felmért sportolók családjainak értékrendjében fontos szerepet tölt be.
2.   Iskolázottságukat tekintve a labdarúgók elérik a lakosság szintjét, a kosárlabdázók pedig túllépik azt.
3.   A nyelvtudást tekintve a labdarúgók elérik az országos átlagot, a kosárlabdázók pedig annak háromszorosát.
4.   A  két  sportágat  összehasonlítva  a  kosárlabdázók  javára,  mind  iskolázottságot,  mind nyelvtudást tekintve szignifikáns különbség van (p <0,05).
Következtetés
A kapott eredményeink alapján megállapítottuk, hogy a magyar lakosság átlageredményeit elérik a labdarúgók is, a kosárlabdázók pedig jóval meghaladják. A két sportágat tekintve azonban a kosárlabdázók lényegesen jobberedményt értek el. Véleményünk szerint a kutatásom elérte a célját, sikerült bebizonyítanunk, hogy a sportolók között is vannak tanult, diplomás emberek

